தெளிவான கொள்கை ஒன்றின் மூலம் மூன்று வருடங்களுக்கு முன்னர் பயங்கரவாத சவால்களை இலங்கையால் முடிவுக்கு கொண்டு வர முடிந்தது. இவ்வாறன அச்சுறுத்தல்களை முடிவுக்கு கொண்டு வரவும் அதன் பின்னரான பிரச்சினைகள் மற்றும் சவால்களை வெற்றிக்கொள்ளவும் இலங்கையை போன்று, தம்மால் உருவாக்கப்பட்ட மற்றும் மக்களை அடிப்படையாக கொண்ட செயற்திட்டங்கள் அவசியம். அத்துடன் பயங்கரவாத அச்சுறுத்தல்களை எதிர்நோக்கியுள்ள நாடுகளுக்கு சர்வதேச சமூகம் ஒத்துழைப்புகளை வழங்க வேண்டியது கட்டாயம். இந்த அனர்த்ததை இல்லாதொழிக்க வேண்டுமாயின் இரட்டை கொள்கைகள் அல்லது ஒரு தரப்பிற்கு மாத்திரம் சாதகமான கொள்கைள் இருக்கக் கூடாது.